
DISSERTATIO  MEDICA 


INAUGURALIS 

DE 

PUERPERARUM  HYSTERITIDE. 


Jn  palliis  sequentibus  pauca  de  Hysteritiiie  di¬ 
cere  volui,  observationes  meas  isti  formae  hujiisce 
mali,  utique  ih  statu  puerpero  apparet,  solum- 
tnodo  cohibens. 

Mihi  tamen  b^e  cemprobatuiii  est,  multos  nec 
parvi  hominis  haiid  parvam  ciir^m  huic  morbo 
jam  impendisse,  et  eosdem  fere  nihil  reliquisse 
quo  medici  recentiores  scientiam  nostram  de  hac 
re  ampliare  poterunt.  Ob  quam  causam  vereor 

ne  mirum  et  indecorum  videatur,  hunc  morbum 
a  me  pro  Tentamine  Inaugurali  praeoptatum  esse ; 
sed  quoniam  occasio  nuperrime  fuit  mihi  haud 
pauca  exempla  Hysteritidis  notandi,  et  quum 
semper  in  animo  fuit,  quodvis  experientia  mea 
comprobatum,  potius  quam  ex  libris  aliorum  de¬ 
cerptum,  pro  disputatione  seligere, — sic  magna  spes 
mihi  in  pectore  orta  est,  me  eadem  indulgentia 
donatum  iri,  quam  omnes  juvenes  generosi  sum¬ 
mos  honores  medicinae  rite  appetentes,  in  nostra 
Alma  Academia  experiri  solent. 


MORBI  HISTORIA. 

/ 

Hic  morbus  non  secus  ac  caeterae  phlegmasise, 
foemilias  robustas  et  pleni  corporis,  magis  quam 
debiles  et  macras,  invadere  gaudet ;  necnon  apud 
illas  luxuriis  mensae  deditas,  sese  haud  raro  os¬ 
tendere 'solet.  Fateri  tamen  cogimur,  hoc  ma¬ 
lum  apud  foeminas  omnigenas  sese  manifestasse, 
seu  macrae  seu'  debiles,  sive  plenae  sive  robustae 
sint;  etiainque  apud  illas  quae  graviter  ‘aut  feli¬ 
citer  partum  enixae  sunt.  Sed  in  hoc  ut  in  quo- 

vis  alio  morbo  aegras  invenimus,  in  quibus  diffi¬ 
cile  annunciatu  foret,  quae  res  prae  aliis  acces¬ 
sioni  hujusce  mali  maxime  faveret.  '  - 

Affectiones  inflammatoriae  aliarum  partium 
corporis  saepius  per  menses  frigidos  ac  humidos 
quam  per  aestivos  occurrunt,  sed  ut  inflammatio 
uterina  in  statu  puerpero  ex  plurimis  casibus  ab 
aegra  ipsa  inductis,  originem  suum  trahere  solet, 
sic  hic  morbus  de  quo  agere  volumus,  haud  ullo 
certo  tempore  anni  medicinam  facientibus  oc¬ 
currit. 

Indicia. — Symptomata  Hysteritidis  sese  ita 
in  aperto  gerunt,  ut  quivis  medicus  parum  diffi¬ 
cultatis  habebit  quo  morbum  qui  aegram  vexat 
dignoscere  poterit ;  sed  hoc  malum  tamen  per 
plures  dies  existere  potest,  nisi  medicus  omni 
tempore  quo  aegram  post  partum  visere  volet, 
omnia  symptomata  quae  praeter  naturam  sunt 

notare  curabit.  Necnon  est  inflammatio  uteri  et 

*  * 

aegra  ipsa  ac  medico  insciis  invadere  coepi t,^  nec 
praesentiam  mali  detegere  poterimus,  nisi  manus 
regioni  hypogastricae  applicetur  ;  qua  sensum  do¬ 
loris  movebimus,  et  sic  morbus  haud  alio  modo 

vix  ac  ne  vix  quidem  explorandus,  sese  palam 
profitebitiu:. 

Nec  status  pulsvis  in  hpe  malp  haud  dubiam 
fidem  sibi  vindicat;  nam  omnia  symptomata mor^ 
bi  sese  quasi  luce  clariora  sub  mea  cura  gesse* 
runt,  et  diastole  arteriarum  tamen  nihil  praeter 
solitum  micabat :  quod  quamvis  nonnunquam, 
raro  tamen  accidit.  -  i 

Hysteritis  fere  a  secundo  ad  quintum  diem 
post  partum  sese  manifestat,  sed  identidem  us¬ 
que  ad  diem  duodecimum  latere  reperta  est.  Ri¬ 
gores  adventum  mali  praenunciant,  dein  febris 
symptomatica  cito  accedit,  Rigores  plerumque 
adeo  graves  sunt  ut  vix  nunquam  in  silentio  prae¬ 
termitti  sinantur,  dum  exempla  sunt  in  quibus 
nullam  attentionem  vel  aegrae  ipsius,  vel  adstan^ 
tium,  sibi  vindicant.  His  indiciis  dolor  capitis, 
nausea^  sitis,  calor  auctus,  actio  cordis  et  arteriarum 
incitata,  cum  caeteris  signis  pyrexiae  generalis, 
plerumque  superveniunt.  Cum  accessione  rigo¬ 
rum  vel  etiam  paulo  ante  eorundem  adventum, 
aegra  ipsa  vel  amicae  quae  illi  assidere  solent^ 
fluxum  lochiorum  vel  minui  vel  ex  toto  sup- 

primi  notant,  et  cessatio  hujusce  purgationis  in 
primis  diebus  morbi  fere  semper  accidere  volet. 

Fluxu  lochiorum  jam  suppresso,  aegra  de  do- 
dolore  et  molestia  in  regione  uterina  conqueri 
incipit ;  hic  sensus  ingratus  sine  mora  gravior 
evadit,  et  plurimum  augescens  versus  lumbos 
ac  ilia  tendit.  Inferiorem  partem  abdominis 
praeter  solitum  tumidum  praecipue  supra  pubem 
aegra  nunc  sentit,  et  huic  parti  tensio  plerum¬ 
que  in  casibus  levioribus  sese  cohibet,  sed  si¬ 
quando  morbus  ultra  modum  aestuat,  totum  ab¬ 
domen  tumidum  ac  tensum  usque  supra  umbili¬ 
cum  apparet.  Abdomen  praeter  solitum  tumi¬ 
dum  attentionem  aegrae  vel  adstantium  sibi  pri¬ 
mum  attrahit,  per  quod  res  non  sese  bene  gerere 
fere  semper  intelligunt,  et  hic  sensus  ingratus 
haud  raro  percipitur,  quum  fascia  qua  foeminae 
post  partum  cinguntur,  accommodatur. 

Quum  medicus  statum  abdominis  nunc  inspi¬ 
cit,  uterus  magnitudine  auctus,  durities  ejusdem 
et  dolor  per  pressuram  inductus,  nihil  dubii  quod 
ad  naturam  mali  relinquunt.  Necnon  quum 
fluxus  lochiorum  jam  prodire  cessaverint,  vasa 
quae  sanguinem  vehunt  motum  auctum  accipi- 

unt,  et  pulsus  arteriarum  a  septuaginta  et  octo 
ictibus  in  minuto  horae  usque  ad  centum  et  qua¬ 
draginta^  post  cessationem  purgationum  paucis 
horis,  sub  mea  cura,  jam dudum  ascendit. 

Secretio  lactis  quoque  ex  magna  parte  immi¬ 
nuitur,  et  in  casibus  gravioribus  ex  toto  suppri¬ 
mitur  ;  nec  postea  etiam  cum  morbus  amotus  sit, 
hoc  fluidum  homunculo  adeo  necessarium  redire 
solet ;  et  quandocunque  inflammatio  cujusvis 
visceris  post  statum  parturientem  aegram  invasit, 
secretio  lactis  quamvis  antea  abundans  haud 
tanta  copia  jam  exsugi  potest.  Organa  quae  se¬ 
cretioni  urinae  inserviunt,  propter  consensum 
quem  cum  utero  habent,  per  hunc  morbum  plus 
minusve  afficiuntur,  et  urina  non  secus  ac  caeteris 
phlegmasiis  rubra  apparet,  ap  sedimentum  late¬ 
ritium  deponit :  Cupiditas  hoc  fluidum  reddendi 
saepissime  accedit,  et  affectio  ista.  Dysuria  desig¬ 
nata,  victimam  miseram  fere  semper  lacessit. 

Talis  cohors  signorum  in  Hysteritide  sub  con¬ 
spectum  medici  plerumque  venit;  sed  siquando 
morbus  haud  debitam  curam  in  limine  accepe- 

'C'  . 

risi,  vel  si  pro  ulla  alia  affectione  minoris  mo¬ 
menti  tractatus  fuerit,  et  sic  remedia  vix  ac  ne 

vix,  quidem  satis  efficacia  porrecta  sunt,  violentia 
morbi  haud  cohibenda,  maximis  ac  strenuissimis 
conatibus  medici  illudet* 

In  gravioribus  exemplis  hujusce  morbi,  dolor 
capitis  vix  ferri  potest,  et  nonnunquam  adeo  vio¬ 
lens  ac  intollerabilis  evadit  ut  delirium  ferox  ^ 
interdum  supervenit ;  calor  cutis  supra  modum 
surgit,  et  sitis  vix  compescenda  nec  largissimis 
haustibus  sedanda  segram  lacessit :  pro  nausea, 
vomitio  gravissima  accedit,  dum  quaedam  ex¬ 
empla  sunt  in  quibus  ventriculus  parum  vel  nihiL 
dolet :  respiratio  quoque  in  his  exemplis  nequa¬ 
quam  libere  aut  facile  perficitur ;  dolor  in  regione 
uterina  adeo  excrucians  est  ut  tolerari  nequeat; 
nec  minima  pressura  adhiberi  potest,  quin  idem 
plurimum  augetur,  et  sanguis  ut  quidem  expec- 
tari  potest,  per  omnes  partes  corporis  velocissime 
propellitur. 

Quum  violentia  morbi  eo  usque  processit,  ut 
resolutio  maxime  optanda  spem  nostram  fefellit, 
et  .sic  suppuratio  finem  inflammationi  imponit, 
formatio  puris  post  Hysteritidem  iisdem  signis 
ac  in  caeteris  morbis  sese  prqdit :  rigores  primum 
accedunt,  dein  sudores  exudant,  et  dolores  antea 

molestissimi  nunc  leviores  evadunt ;  pulsus  tar¬ 
dior  ac  mollior  micat ;  serius  aut  citius  pus  per 
varias  partes  parietum  abdominis,  vel  sUpra  pu¬ 
bem,  vel  ad  inguina,  erumpere  videtur ;  dum  in¬ 
terdum  abscessus  sedem  sibi  format,  unde  mate¬ 
riem  quam  continet,  vel  in  partem  intestinorum 
infimam,  vel  in  vaginam  vel  vesicam  urinariam 
fundat,  et  per  quas  portas  via  detur  qua  e  cor¬ 
pore  exire  liceat. 

Gangraena  haud  saepe  in  hoc  morbo  evenit ; 
sed  si  quando  accidat,  praesentiam  ejus  cessatione 
doloris,  pulsu  debili  et  abnormi,  delirio  murmu¬ 
rante,  sudore  viscido,  et  extremitatibus  frigidis, 
dignoscere  poterimus ;  mox  vultus  cadavero¬ 
sus  apparet,  et  mors  finem  miseriis  victimae  im¬ 
ponit. 


POST  MORTEM  SPECIES. 

Quum  hic  morbus  in  morte  desinit,  nobis  et^ 
pectare  licet,  ex  intima  connectione  quam  uterus 
eum  aliis  partibus  vicinis  habet,  species  mor¬ 
bosae  post  mortem  detegendae  multo  latius  quam 

iri' sede  inali  primaria  sese  ostensura;  eSse,  et  ideoj 
seetri  cadavere^  invenimus  peritoneum,  intestina, 
vaginam  ac  vesicam  urinariam,  propter  nexum 
ac  consensum  qui  inter  uterum  et  illas  partes 
intercedit,  plus  minus  ve  quod  ad  speciem  natu¬ 
ralem  mutatas  esse,  ac  violentiae  inflammationis 
ad  certum  modum  succubuisse!  Sed  illa  signa 
hic  tantum  enumerare  volo,  quae  in  utero  et  ap¬ 
pendicibus  ejusdem  sese  ostendere  solent? 

“Parietibus  abdominis  rite  sectis  et  utero'  iri 
conspectum  allato;  res  quae  primo  et  maxime  nos¬ 
tram  attentionem  sibr  vindicat,  est  status  vaso¬ 
rum  quae  in  tunicam  peritonealem  uteri‘  impen¬ 
duntur  ultra  modum  turgidorum, 'et  haec  reple¬ 
tio  non  solum  ad  superflciem  uteri  continetur,  sed 
per  totam  compaginem  explorari  potest. 

Uterus  ipse  quoque  praeter  naturam  auctus  ac 
ovaria  ob  inflammationem  localem  eodem  modo 

A 

affecta,  admirationem  medici  explorantis  deinde 
excitant. 

*  Quamquam  uterus  paucis  diebus  post  partum 

plurimum  contrahitur," tamen  quum  'inflammatio 

.> 

hoc  viscus  occupaverit,  iterum  citissime  amplia- 

tur,  et  in  quibusdam  exemplis  uterum  tam  cele¬ 
riter  sese  contrahere  notavi,  ut  haud  parum  curae 
necessarium  esset,  quo  situm  ac  conditionem 
ejusdem,  etiam  tertio  vel  quarto  die  post^par- 
tuni  deprehendere  possem;  sed  quum  primum 
inflammatio  impetum  ejus  in  uterum  fecisset, 
auctus  status  hujusce  organi  etiam  per  parietes 
abdominis  in  aperto  erat ;  tanta  rapiditate  sese 
evolverat. 

Ovaria  quoque  eodem  malo  saepe  obruuntur, 
et  tumida  facta,  ova  gallina  quodammodo  referre 
videntur*  Quum  uterus  ex  partibus  vicinis  scal¬ 
pello  vel  manu  sejungitur,  videmus  hoc  organum 
per  materiem  gelatinosam  cum  iisdem  saepissime 
adhaerere,  et  haec  materia  nihil  nisi  lympha  coa- 
gidabilis  est,  quae  propter  inflammationem  in 
casibus  hujuscemodi  ex  vasis  minimis  fere  exudat. 
Tunica  ex  peritoneo  quae  uterum  investit,  'prae¬ 
ter  vasa  turgida,  vel  pure  vel  ulceribus  gangraeno¬ 
sis,"  in  variis  partibus  occupatur.  Incisione  in 
substantiam  uteri  facta  in  ista  parte  quam  gan¬ 
graena  vitavit,  insolita  densitas  hujus  parietum 
et  plurima  vasa  quae  parietibus  sectis  sanguinem 

exudant,  testimonia  de  statu  morboso  quoque 
suppeditant. 

In  quibusdam  exemplis,  gangraena  per  uterum 
longe  lateque  grassatur,  dum  abscessus  in  sub¬ 
stantia  hujus  organi  sedem  habentes  nonnun- 
quam  deteguntur ;  et  in  his  casibus  miseris,  qui¬ 
bus  aegrae  ex  diutina  et  copiosa  suppuratione  mor¬ 
ti  succubuerunt,  magna  ulcera  ac  sinus  in  con¬ 
spectum  venerunt,  qui  sinus  cum  recto,  vagina 
ac  vesica  urinaria  commercium  habentes,  per  has 
vias  materiei  purulentae  exitum  praebuerunt. 

i 

.a  (•— 

I.:/'  :•"  .  ’  ^ 

CAUS.E  PR^DISPONENTES, 

V  Nihil  dubii  est  quin  plethora  corporis  Hys- 
teritidi  non  secus  ac  caeteris  phlegmasiis  favet ; 

.sed  hic  morbus  foeminas  invasit,  in  quibus  nihil 
istiusmodi  existere  potuit. 

Mihi  tamen  videtur,  uterum  in  statu  puerpero 
-  inflammationi  semper  obnoxium  esse,  nam  quum 
primum  rudimenta  futura  prolis  principio  vitali 
imbuta  sunt,  sanguis  non  sine  sapiente  consilio 
naturae,  majore  impetu  quam  antea  versus  ute- 

rum  defertur,  et  sic  inflammatio  ob  gravidita¬ 
tem  hoc  organum  prae  aliis  partibus  corporis  ple^ 
rumque  occupat, 

CAUSyE  EXCITANTES. 

CAUSiE  quae  Hysteritidem  excitant  multo  ma¬ 
jores  numero  sunt,  quam  quae  foeminas  huic  mov- 
bo  praedisponunt,  et  tales  sunt  quales  inflamma¬ 
tionem  cujusvi  organi  movere  possunt.  Inter 
has  nobis  enumerare  licet,  frigus,  stimulo^  varios, 
nisus  ac  dolores  parturientes  ultra  modum  con¬ 
tinuatos,  et  violentiam  partibus  aegrae  per  in¬ 
strumenta  vel  aliter  illatam.  Horum  omnium, 
ut  opinor^  frigus  ac  stimuli,  malum  de  quo  agitur 
frequentissime  inducunt ;  et  haud  pauca  exem¬ 
pla  mihi  evenerunt,  in  quibus  vinum,  cerevisia 
ac^,  similia  nimis  cito  post  partum  porrecta,  hunc 
morbum  excitarunt.  Nihil  equidem  apud  ple¬ 
bem  frequentius  quam  suppressio  lochiorum  ex 

-  i-i.  .•%. 

USU  stimulorum  immodico  accidit,  et  nisi  purga¬ 
tiones  quae  post  partum  ex  utero  profluunt,  re^g  , 

mediis  propriis  brevi  restituantur,  inflammatio 
hujusce  visceris  fere  semper  superveniet. 

Si  aegra  post  partum  frigori  praemature  objicia¬ 
tur,  magna  cohors  malorum  praeter  Hysteritidem 
illam  vexare  poterit,  et  quoniam  ratio  vel  modus 
quo  frigus  aut  stimuli  inflammationem  inducere 
possunt,  jam  antea  lucide  ab  aliis  tractatus  fuit, 
.haud  mihi  necessarium  erit,  ecquid  de  illa  re  in 
his  paginis  notare.  Siquando  est  opus  ut  instru¬ 
menta  arte  fabricata,  in  auxilium  vocanda  sint, 
et  si  eadem  non  satis  caute  vel  satis  perite  ,  ap¬ 
plicentur,  tunc  inflammationem  uteri  vel  partium 
quibuscum  adnectitur,  quadam  .ratione  saltem 
expectare  licet ;  sed  nihilominus  confiteri  oportet, 
multas  parturientes  et  ex  instrumentis  male  ap¬ 
plicatis  et  ex  partu  ultra  modum  gravi  plurimum 
perpessas  esse,  et  tamen  post  negotium  confec- 
-tum^  vix  aliquid  mali  ferentes,  fere  incolumes  ac 
intactas  ex  certamine  evassisse.  Exempla  etiam 
notantur,  in  quibus  rectum,  cum  vesica  urinaria, 
per  instrumenta  laceratum  est,  et  tamen  inflam¬ 
matio  uteri  nulla  accessit. 

CAUSA  PROXIMA. 

Causa  proxima  Hysteritidis  eadem  est  ac  in 
caeteris  Phlegmasiis,  nempe  impetus  sanguinis 
auctus  versus  partem  affectam,  etiamque  actio 
vasorum  aucta  in  parte  affecta  ;  et  haec  doctrina 
satis  in  aperto  videbitur,  quum  causas  excitantes, 
et  modum  quo  in  corpus  humanum  agunt,  con¬ 
sideremus  ;  et  haec  ratio  adhuc  magis  corrobora¬ 
tur,  consilio  medendi  quod  in  hoc,  ut  in  aliis 
morbis  ejusdem  generis,  tam  feliciter  usurpatur. 

",  i-  - 

DIAGNOSIS, 

Quoniam  eundem  adspectum  ac  formam  fere 
semper  Hysteritis  sibi  assumit,  quivis  arte  Apol- 
ffnari  institutus  parum  vel  nihil  difficultatis  ba^ 
hehitj  quo  hunc  morbum  ab  omnibus  aliis  qui¬ 
bus  puerperae  objiciuntur,  dignoscere  poterit ;  sed 

ut  quaedam  mala  sunt  quae  certa  ratione  Hyste- 

( 

ritidem  referunt,  eodem  tempore  cavendum  est, 
ne  hanc  rem  nimis  leviter  tractantes,  malum  de 

quo  hisce  paginis  disserere  voluimus,  cum  colica^ 
vel  cum  doloribus  partui  succedentibus,  vel  cum 
inflammatione  tubi  intestinorum  aut  membrana? 
eadem  investientis,  ob  haud  satis  magnam  curam 
confundere  poterimus,  ^ 

Ne  cum  Colica  confundatur,  signa  quae  se-^ 
quuntur,  rectam  ac  veram  viam  medico  explo¬ 
ranti  ostendent.  Si  aegra  per  colicam  ac  non  per 
Hysteritidem  vexatur,  nihil  pyrexiae  aderit,  et 
lochia  ex  utero  ut  antea  profluent,  nil  doloris  aUt 
molestiae  ex  pressura  sentietur,  et  dolor  cum  ces¬ 
satione  ejusdem  alterno  pede  gestiet ;  praeterea, 
si  colica  aegram  lacessit,  sensus  cujusdam  tor¬ 
quentis  ac  tendentis  circa  umbilicum,  praesen¬ 
tiam  hujusce  mali  palam  profitebitur. 

Si  isti  Dolores  partum  subsequentes,  et 
qui  ex  ulteriore  contractione  uteri  suum^ori- 
.  ginem  ducere  putantur,  aegram  nostram  contur- 
,  bant,  haud,  magna  cura  requiretur  ut  hanc  affec¬ 
tionem  ab  Hysteritide,  dignoscere  poterimus.  Iu 
,  doloribus^,  hujuscemodi,  ( Auglice  qfteT^-pains)^ 
.  aegra  paulo  post  partum  queremonias^  edere  in- 
-^cipit,  nulla  pyrexia,  adest,  nihil  molestiae^inso- 
litae  ex  pressura  evenit,  dolores  cum  quiete  alter- 

nantur,  et  lochia  nequaquam  fluere  cessant ; 
quae  omnia  symptomata  sese  aliter  in  Hysteri- 
tide  gerunt.  ‘ 

Limites  per  quos  Inflammationem  Peritonei  ab 
Hysteritide  finire  poterimus,  non  adeo  in  aperto* 
erunt  ac  in  illis  affectionibus  de  quibus  jam  su¬ 
pra  dictum  est,  sed  si  debita  cura  recte  im- 
pendaturj  discrimen  quod  inter  haec  duo  ma¬ 
la  intercedit,  feliciter  distingui  poterit.  Si 
aegra  inflammatione  peritonei  vexatur,  do¬ 
lor  per  abdomen  latius  diffunditur,  et  nequa-^ 
quam  uni  loco  ut  in  Hysteritide  continetur 
tensio  ac  intumescentia  magis  generales  sunt,  ae 
multo  citius  accedunt,  incrementum  rapidum  ac-  • 
cipiunt  et  fere  totum  abdomen  occupant. 

Peritonitis  quoque  magis  occulte  et  quasi  per 
insidias  victimam  adoritur,  nec  uterus  adeo  fa-’ 
eile  per  parietes  abdominis  per  tactum  percipi 
potest. 

Gravis  languor,  et  permagna  virium  anima¬ 
lium  depressio,  pulsus  contractus,  vomitio  per¬ 
petua  ac  tarditas  alvi  quae  in  Enteritide  valent^: 
illam  ab  Hysteritide  satis  lucide  dignoscent. 

PROGNOSIS.  '  ^ 

Parum  periculi  hunc  morbum  comitabitur^ 
dummodo  remedia  propria  tempestive  adhibean¬ 
tur,  et  si  hoc  fit,  prognosis  nostra  fausta  dicenda 
est.  Gontra,  si  aegra  per  aliquod  tempus  et  sine 
auxilio  sub  hoc  morbo  laboraverit,  prognosis  cau¬ 
te  enuncianda  est,  quia  inflammatio  peritonei  ’ 
jam  supervenire  potuerit,  vel  suppuratio  aut 
gangraena,  quae  maxime  extimiscenda  est,-  ute- 
terum  invaserit. 

Siquando  inflammatio  uteri  simul  cum  vita 
victimae  terminat,  hic  dirus  eventus  vel  ex  febre  ' 
hectica  per  suppurationem  inducta,  vel  ex  in¬ 
flammatione  peritonei,'  suum  originem  fere  sem- 
per  ducere' solet ;  nam  vires  aegrae  molem  mali 
vix  sustentare  possunt^  ut  illa  per  gangraenam 
absumatur.  , 

Si  exhalatio  per  cutem  libere  profluat,  et  si 
pulsus  ad  statum .  naturalem  gradatim  redeat,  si 
dolor  in  regione  uterina  minus  aestuet^  si  purga- 
gationes  sese  feliciter  iterum  ostendant,  et  si  > 
mammae  suum  lac  secernere  inceperint,  progno- 

sin  faustam  nobis  dicere  licebit.  Si  pulsus  contra 
frequenter  micat,  si  cutis  ardeat  et  arescat,  si  do¬ 
lor  in  regione  uterina  nihil  levatur  nec  intu¬ 
mescentia  aliquid  minuitur,  dum  neque  lochia 
nec  lac  redierint,  tum  timor  in  mente  medici 
oriri  debet,  suppurationem  invasuram  esse,  et 
si  rigores  accedunt  nihil  dubii  de  hac  re  exis- 
tere  poterit. 

Cessatio  subita  doloris  sudoribus  viscidis  comi¬ 
tata,  et  frigiditas  extremitatum  inferiorum,  pro 
indiciis  mortis  adpropin quantis  sumenda  sunt. 


RATIO  SYMPTOMATUM. 

Quod  ad  suppressionem  lochiorum  attinet, 
haec  affectio  vel  ex  inflammatione  uteri  oriri  po¬ 
test,  vel  inflammatio  hujusce  visceris  ex  lochiis 
suppressis  originem  suum  ducere  poterit.  Lo¬ 
chia  non  secus  ac  secretiones  corporis  propter 
mutationes  morbosas  quas  tunc  temporis  subit, 
vel  minui  vel  ex  toto  supprimi  possunt ;  hae  pm*- 
gationes  quoque  ex  vasis  quae  easdem  praebent 
praemature  contractis  cessare  queant,  et  coagula 

ostia  vasorum  obsidentia  eundem  affectum  fortasse 
producant.  Secretio  lactis  vel  minui  vel  cessare 
potest  ex  sanguine  versus  uterum  directo,  et  prop¬ 
ter  mutationes  morbosas  quas  sanitas  aegrae  eodem 
tempore  subit.  Vomitio  quae  in  hoc  morbo  ac¬ 
cedit,  propter  consensum  qui  inter  uterum  ac 
ventriculum  valet,  aegram  nostram  lacessere  so¬ 
let,  et  hoc  idem  in  multis  observatur  quum  men¬ 
ses  fluunt,  et  quum  aliqua  affectione  uterina  la¬ 
borant. 

Aucta  magnitudo  uteri  quae  in  Hysteritide 
adeo  perspicua  est,  quantitati  sanguinis  insolitae 
qui  jam  in  eodem  fluit,  et  depositioni  novae  ma¬ 
teriae,  recte  attribui  potest :  dolor  qui  aegram  af¬ 
flictat,  distentioni  mechanicae  vasorum  a  quibus¬ 
dam  auctoribus  relatus  est;  sed  mihi  videtur, 
hunc,  generi  nervoso  praeter  naturam  excitato 
potius  attribuendum  esse. 

CURATIO. 

Quod  ad  curationem  Hysteritidis  attinet,  haec 
facile  perfici  poterit,  si  remedia  propria  ac  satis 

efficacia  tempestive  adhibeantur ;  et  quo  facilius 
hanc  rem  efficiamus  indicationes  curationis  qusB 
sequuntur,  sedulo  observandae  sunt.  . 

Lochia  praesertim  quam  primum  reducenda 
sunt,  actio  cordis  et  arteriarum  moderanda  est, 
cursus  sanguinis  ad  omnes  partes  corporis  aequa¬ 
bilior  reddendus  est,  et  omnia  symptomata  mo¬ 
lesta  quae  maxime  urgent,  veluti  sitis,  dolor  ca¬ 
pitis  ac  vomitio,  proxime  levanda  sunt. 

Si  intra  primos  quatuor  dies  post  partum, 

>• 

lochia  vel  ex  toto  suppressa  fuerint,  vel  fluere 
fere  cessaverint,  tunc  metus  erit  ne  aliquid  gra¬ 
vius  accidat,  nam  hae  purgationes,  ut  bene  notum 
est,  raro  ante  secundam  hebdomadem  post  par¬ 
tum  quiescere  solent ;  et  si  lochiis  suppressis  do¬ 
lor  circa  vel  supra'  pubem  addatur,  nihil  morae  in 
medico  debet  esse,  et  ad  ista  auxilia  confugere 
oportet,  quibus  hunc  fluxum  maxime  revocare 
poterit.  Ad  hunc  finem,  enemata  purgantia  et 
emollientia,  vel  quivis  salium  mediorum,  pluri¬ 
mum  conducent ;  et  si  totum  abdomen  prsecipue 
qua  dolet  aqua  calida  foveatur,  purgationes  ute¬ 
rinae  quae  prodire  cessaverant,  sese  iterum  brevi 

I 

ostendent :  Sed  si  haec  remedia  violentiae  morbi 

impar«  erunt,  multum  boni  nostris  conatibus  ad¬ 
detur,  si  aqua  calida  per  vaginam  frequenter  inji¬ 
ciatur. 

Quo  secundam  indicationem  curationis,  scili¬ 
cet  moderationem  actionis  cordis  et  arteriarum, 
efficere  possimus,  nihil  magis  validum  aut  praesens 
auxilium  quam  venaesectio  erit.  Quam  primum 
igitur  opinio  nobis  certa  stabit,  aegram  nostram 
Hysteritide  laborare,  nihil  temporis  nos  amittere 
oportet  quin  ad  missionem  sanguinis  confugere¬ 
mus,  et  quantum  hujus  fluidi  emitti  necessarium 
erit  ex  violentia  signorum  ac  viribus  aegrae  omnino 
pendebit.  Quum  venaesectio  quantum  potuit 
usurpata  fuit,  vasa  uterina  per  hirudines  ingui¬ 
nibus  applicatas  qua  ligamenta  rotunda  sese  ter¬ 
minant,  adhuc  magis  depleri  poterunt,  et  exuda- 
tio  sanguinis  per  fomenta  calida  plurimum  pro¬ 
movebitur. 

Si  haec  remedia  haud  satis  valuerint  ad  motum 
cordis  ac  arteriarum  reprimendum.  Digitalis  pur¬ 
purea  aliqua  forma  utili  porrecta  plurimum  ad 
hunc  finem  conducet ;  et  si  haec  medicina  forma 
tincturae  adhibeatur,  guttae  decem  omni  bihorio 
sumendae  sunt,  donec  ejus  effectus  sedativi  sese 

clare  ostendunt :  Hic  mihi  notare  liceat,  necessa¬ 
rium  fore  ad  statum  pulsus  bene  attendere,  ne 
aegra  nostra,  nimis  hujusce  medicinae  assumens, 
plus  periculi  quam  salutis  sibi  intulerit. 

Tertia  indicatio  generalis  quam  nobis  propo¬ 
suimus  est,  reddere  circuitum  sanguinis  aequabir 
liorem ;  et  hanc  indicationem  optime  efficiemus, 
si  remedia  diaphoretica  rite  et  justa  copia  adhi¬ 
beantur. 

Varia  medicamenta  ex  antimonio  parata,  quan- 
quam  utilissima  sunt,  sanguinem  ab  internis  par¬ 
tibus  ad  superficiem  corporis  amovendo,  tamen 
non  semper  convenienter  porrigi  possunt,  propter 
nauseam  quam  excitare  solent.  Quapropter  cum 
ventriculus  doleat,  vel  turbetur,  necessarium  erit 
misturam  salinam  statu  effervescenti  exhibere,  ut 
formula  antimonii  minus  nauseae  excitare  queat. 
Si  Oxidum  Antimonii  cum  Phosphate  Calcis 
praeoptemus,  grana  tria  omni  bihorio  porrigenda 
sunt  donec  diaphoresis  excitetur ;  vel  si  Vinum 
Antimonii  exhibere  malimus,  decem  vel  duode¬ 
cim  guttae  eodem  intervallo  temporis  feliciter  su¬ 
mantur.  Spiritus  jEtheris  Nitrosi  quoque  dosi- 
bus  semidrachmae  quaque  hora  secunda  plurimum 
boni  afferet,  et  sitim  aegrae  multum  minuendo,  et 

calorem  corporis  ad  statum  naturalem  ex  magna 
parte  reducendo. 

Epispastica  inter  auxilia  potentissima  recen¬ 
seantur,  quibus  localem  determinationem  amo¬ 
vere,  et  circuitum  sanguinis  aequabiliorem  reddere 
poterimus ;  quapropter  in  usum  vocanda  sunt,  cum 
aliae  res  impetum  sanguinis  versus  uterum  cohi¬ 
bere  nequiverint.  Ad  hunc  finem,  cataplasma 
ex  polline  sinapeos  confectum  et  super  regionem 
uterinam  impositum,  scilicet  quod  suos  effectus 
citius  prsestabit,  multo  melius  quam  vesicatorium 
respondebit. 

Inter  illa  remedia  quas  vulgo  apud  medicos  in 
usu  sunt,  quibus  naturam  inflammatoriam  mor¬ 
borum  compescant,  res  postulare  videtur,  ut  pau¬ 
ca  verba  de  virtutibus  medicamentorum  purgan¬ 
tium  dicamus,  nam  salutis  ^gras  plurimum  refert, 
ut  aliqua  et  non  parva  attentio  conditioni  intes¬ 
tinorum  impendatur,  enim  sic  generalem  irrita¬ 
tionem  et  congestionem  localem  optime  praecave¬ 
bimus  :  Tamen  recordandum  est,  gravem  irrita¬ 
tionem  uteri  oriri  posse,  si  intestina  per  medi¬ 
camenta  hujuscemodi  ultra  modum  excitentur. 
Ob  hanc  causam  laxantia  potius  porrigenda  sunt. 

et  si  satis  convenienter  fieri  posset,  enemata  prae 
medicamentis  per  os  sumptis  injici  debent.  Mag¬ 
nesia  et  pulvis  Rhei  palmati  parvis  dosibus,  vel 
oleum  Ricini,  vel  Phosphas  Sodae,  motum  intes¬ 
tinorum  satis  efficaciter  promovebunt. 

Quum  symptomata  propria  indicant  suppura¬ 
tionem  vel  jam  existere  vel  mox  adventuram 
esse,  cataplasmata  emollientia  super  uterum  im¬ 
ponenda  sunt ;  et  quoniam  boni  effectus  eorundem 
ex  calore  oriuntur,  frequenter  repeti  debent. 
Quum  pus  prope  superficiem  advenerit,  exitus 
sine  mora  per  instrumentum  idoneum  praebendus 
est. 

Vinum,  diaeta  lauta,  cinchona  et  alia  robo¬ 
rantia,  satis  magna  copia  nunc  administrari  de¬ 
bent,  ut  vires  aegrae  molem  mali  sustinere  possint  5 
et  si  urbe  vixerit,  migratio  ad  rus  perutilis  erit. 

Quarta  indicatio  quae  in  Hysteritide  efficien¬ 
da  est,  in  irritationem  generalem  minuendo  et 
symptomata  quaeque  molesta  levando,  constabit ; 
et  ut  nostra  voluntas  de  hac  re  melius  impleatur, 
regimen  antiphlogisticum  ab  initio  morbi  usque 
donec  symptomata  molesta  abierint,  summa  at¬ 
tentione  praescribendum  est :  Alvus  quoque  rite 

et  regulariter 'modo  jam  dicto  quotidie  ducenda 
est,  et  haud  parum  curae  impendi  debet,  ut  aer , 
purus  cubiculum  aegrae  libere  pervadat.  Si  dolor 
capitis  aegram  nostram  lacessit,  hirudines  fronti 
et  temporibus  apponi  debent,  capillitium  abra¬ 
dendum  est,  et  panni  lintei  aqua  frigida  madidi 
super  frontem  impositi,  multum  levaminis  affe-^ 
rent.  Si  sitis  quoque  urgeat,  remedia  propria 
quae  eandem  sedare  possint  porrigenda  sunt ;  Siu 
per-Tartras  Potassae  satis  magna  copia  aquae  so¬ 
luta,  vel  fructus  Tamarandi  Indicae,  vel  etiam  poma 
rite  confecta,  ad  hunc  finem  optime  responde¬ 
bunt.  Omnium  symptomatum  molestorum  quae 
foeminas  Hysteritide  laborantes  vexare  solent, 
haud  ullum  magis  quam  vopiitio  auxilium  medi¬ 
ci  sibi  postulat ;  sed  tamen  gratias  agere  debe¬ 
mus,  remedia  esse  quae  impetum  hujusce  affec¬ 
tionis  ex  magna  parte  saltem  sustentare  reperta 
sunt.  Haustus  effervescens  auxilium  pr^sentis- 
simum  in  hoc  malo  reperietur,  praesertim  si  paucae 
guttae  Tincturae  Opii  adjungantur,  et  quoniam 
formula  sub  qua  remedia  hujuscemodi  adhiberi 
solent,  omnibus  in  aperto  est,  haud  necessarium 
erit  ut  ulla  verba  a  me  de  hac  re  dicantur. 

Quum  symptomata  acuta  remediis  propriis  re¬ 
mota  fuerint,  segra  admoneri  debet  quomodo  sese 
gerere  oportet,  ne  reditus  morbi  supervenire  po¬ 
terit  ;  et  quo  hoc  consilium  melius  impleatur,  in¬ 
fans  per  aliam  nutriendus  est,  prsesertim  si  vio¬ 
lentia  morbi  gravior  fuerit :  Omnia  quoque  evi¬ 
tanda  sunt  quae  lochia  vel  minuere  vel  suppri¬ 
mere  possint ;  et  ob  hanc  rem,  diaeta  simplex  per^ 
scribi  debet,  stimuli  cujusve  generis  abnegandi 
sunt,  et  frigus  ante  omnia  summa  cura  cavendum 
est. 

